جمهور باشقانی رجب طیب اردوغان روسیا ایله علاقه‌لرین گئنیشلندیریلمه‌سی باره‌ده روس همکاری پوتین ایله راضی‌لیق الده ائتدیک‌لرینی سؤیله‌‌دی.
ایکی اؤلکه لیدری گؤروش‌لردن سونرا مطبوعاتا آچیقلاما وئردی‌لر.
جمهور باشقانی اردوغان اؤز نؤوبه‌سینده دئدی کی، ایکی اؤلکه آراسینداکی علاقه‌لرده سیاسی اولدوغو قدر اقتصادی ساحه‌ده ده ایرلیلییش قئیده آلیندی. جناب پوتین ایله علاقه‌لریمیز هر زامان داوام ائدیر.
جمهور باشقانی اردوغان تاریم و ویزا محدودیت لرینین بویوک حیصه لرینین داها اول قالدیریلدیغیندان ممنون اولدوغونو دا بیلدیردی.
روس لیدر ایله تورک آخیمی و "آک کویو" آتوم الکتیریک سانترال لاییحه‌سینی دیرلندیردیک‌لرینی بیلدیرن اردوغان قئید ائدیب کی، بو لاییحه‌لرین واختیندا حیاتا کئچیریلمه‌سینه اهمیت وئریریک.
ایلین ایلک 9 آییندا 4 میلیون توریستین تورکیه‌یه گلدیگینی دئین جمهور باشقانی اردوغان گله‌جک ایل بو رقمین آرتاجاغینی بیلدیردی.
اردوغان سوریه مسئله‌سینه ده توخونوب: پوتین ایله بولگه سل موضوع لاری دا موذاکیره ائتدیک. آستانا پروسه‌سی‌نین تامین ائتدیگی ایرلیلییش سایه‌سینده روس لیدر ایله سوریه-ده سیاسی حل پروسه‌سی‌نین دقت مرکزینده ساخلانیلماسی باره‌ده رازیلاشدیق.
مدافعه صنایع سینده بیرگه آتیلاجاک آددیم‌لارا بؤیوک اهمیت وئریلدیگینی وورغولایان اردوغان، پوتین و دیگر روس مسئول‌لارا قوناق‌پرورلیک‌لرینه گؤره تشککور ائتدی.
ائو صاحبی ولادیمیر پوتین ده اؤز نؤوبه‌سینده اؤلکه‌سی‌نین "روساتوم"ون  یاخین واخت‌لاردا تورکیه‌ده "آککویو" آتوم الکتریک سانترال لاییحه‌سی‌نین حیاتا کئچیریلمه‌سینه باشلایاجاغینی دئدی.
"بو گون بیز انرژی ساحه‌سینده بیرگه لاییحه‌لری موذاکیره ائتدیک. بو، "تورک آخینی"، تورکیه‌ده "آککویو" آتوم سانترال ین تیکینتی‌سی مسئله‌لرینه عاییددیر. "روساتوم" یاخین واخت‌لاردا لاییحه‌نین رئاللاشدیریلماسینا باشلاما‌لی‌دیر. بیزیم پلانیمیزا گؤره سانترالین بیرینجی بلوکو 2023-جو ایله قدر ایستیفاده‌یه وئریلمه‌لی‌دیر"، - دئیه روسیا پرزیدنتی بیلدیریب.
تورکیه‌نین تاریم محصول لارینین وارداتی نین یئنی‌دن باشلاندیغینی خاطیرلاتان پوتین قالان محدودیت‌لر اوچون ده دانیشیق‌لارین داوام ائتدیگینی سؤیله دی.
پوتین سؤزلرینی اردوغانا تشککور ائده‌رک باشا چاتدیردی.
